Sanatan APC ya maida martani ga shirin majalisar dokoki na daukar tsattsauran mataki kan Buhari saboda dakatar da Onnoghen ▷ Legit.ng
Sanatan APC ya maida martani ga shirin majalisar dokoki na daukar tsattsauran mataki kan Buhari saboda dakatar da Onnoghen
4 months ago 3634 views by Aisha Musa
- Sanata Ali Ndume yace makirci don tsige shugaba Buhari ba zai yi tasiri ba
- Dan majalisan na APC yace shugaban kasar bai take kowani doka ba don ya dakatar da Onnoghen
- Majalisar dokokin kasar na shirin dawwa daga hutu biyo bayan matakin da shugaban kasar ya dauka
Sanata Ali Ndume yace yan majalisa a karkashin inuwar jam’iyyar All Progressives Congress (APC) ba za su lamunci duk wani yunkuri na tsige shugaban kasa Muhammadu Buhari akan dakatar da Walter Onnoghen ba.
Tsohon shugaban majalisar yayi Magana a ranar Asabar, 26 ga watan Janairu cewa shugaban kasar bai take doka ba.
Yace: “A matsayin mambobin jam’iyyar APC a majalisar dokoki, za mu sanya ra’ayin kasa sama da kowace akida ko duba bangare wajen magance lamura.
“Don haka, duk wanda ke son fara wani rigima a majalisar dokoki kan lamarin, mun shirya masa. Muna da yawan adadin da karfi saboda mune masu rinjaye.
KU KARANTA KUMA: Jirgin farko ya sauka a sabon tashar jirgin ruwa na Baro
“Kawai dai shugabancin majalisar dattawan na son tashin-tashina ne, idan ba haka ba, shugabancin da ya zargi bangaren shari’a da kuts a cikin lamuranta yanzu kuma sai gashi yana adawa da shugaban kasa akan yaki da rashawa a wannan bangare na gwamnati.”
Legit.ng ta rahoto cewa shugaban kasa Muhammadu Buhari a ranar Juma’a, 25 ga watan Janairu 2019 ya dakatar da alkalin-alkalan Najeriya Walter Onnoghen sannan ya nada Ibrahim Tanko Muhammed daga jihar Bauchi a matsayin mukaddashin shugaban alkalan kasar.
Cynthia Morgan How to know your Airtel number University of Jos How to transfer airtime on Airtel Top 10 richest fuji musician in Nigeria
Fadar Shugaban kasa ta hana a gana da babban Alkalin da Buhari ya dakatar